**МОДЕЛ УГОВОРА**

**УГОВОР О ЈАВНОЈ НАБАВЦИ ДОБАРА**

**АНАЛИЗАТОР ИМПЕДАНСЕ-УРЕЂАЈ ЗА МЕРЕЊЕ ИМПЕДАНСЕ У ОДРЕЂЕНОМ ОПСЕГУ ФРЕКВЕНЦИ**

1. **Универзитет у Београду-Институт за мултидисциплинарна истраживања, Кнеза Вишеслава 1, Београд,** матични број: 07002068, ПИБ: 101012100, рачун број: 265-3300310010910-66 код пословне банке ,,RAIFFEISEN BANKA a.d. Beograd“, кога заступа директор др **Драгица Станковић**, у даљем тексту Наручилац.
2. **Пун назив испоручиоца**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_\_\_\_,ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Испоручилац.

**Основ за закључење уговора:**

Отворени поступак јавне набавке добара **ЈН бр. 0013/2023** – **Анализатор импедансе – уређај за мерење импедансе у одређеном опсегу фреквенци.**

Број и датум одлуке о додели уговора: \_\_\_\_\_\_\_\_\_\_\_\_ од \_\_\_\_\_\_\_\_\_ 2023. год.

Понудаизабраног понуђача број: \_\_\_\_\_\_\_\_\_\_\_\_ од \_\_\_\_\_\_\_\_\_ 2023. год.

**ПРЕДМЕТ УГОВОРА**

**Члан 1.**

Предмет овог уговора је купопродаја добра - **Анализатор импедансе – уређај за мерење импедансе у одређеном опсегу фреквенци.** (у даљем тексту: добра), у свему према понуди Испоручиоца број \_\_\_\_\_\_\_\_\_ од \_\_\_\_\_\_ 2023. годинеи Техничкој спецификацији,којечине саставни део овог уговора.

**ЦЕНА И УСЛОВИ ПЛАЋАЊА**

**Члан 2.**

Укупна уговорена цена за набавку добра из члана 1. овог уговора износи \_\_\_\_\_\_\_\_\_\_\_\_\_\_\_\_\_\_\_\_ (*уписати цену из понуде*) динара без обрачунатог ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*уписати цену из понуде*) динара са обрачунатим ПДВ-ом.

У цену предметног добра су урачунати транспорт, испорука, инсталација, монтажа, пуштање опреме у рад и обука корисника.

Уговорена цена је фиксна и не може се накнадно мењати.

**Члан 3.**

**ОБАВЕЗЕ НАРУЧИОЦА**

Уговорне стране су сагласне да се плаћање по овом уговору изврши на следећи начин:

- **Авансно** (100% од уговорене вредности) у року од 10 (десет) дана од дана закључења Уговора о јавној набавци.

**ОБАВЕЗЕ ИСПОРУЧИОЦА**

**Члан 4.**

Испоручилац се обавезује да обавезу из члана 1. овог уговора изврши у складу са правилима струке, под условима из овог уговора, конкурсне документације и дате понуде.

Ако добро испоручено Наручиоцу од стране Испоручиоца не одговара неком од елемената садржаном у конкурсној документацији односно документацији о набавци и понуди, Испоручилац одговара по законским одредбама о одговорности за неиспуњење обавезе.

У случају наступања ситуације из претходног става, Наручилац има право да изврши повраћај примљене испоруке на терет Испоручиоца или да одбије пријем предметне испоруке ако у поступку преузимања уочи недостатке на добру који су у супротности са елементима садржаним у конкурсној документацији односно документацији о набавци и понуди Испоручиоца.

За свако непридржавање обавеза из овог уговора од стране Испоручиоца, Наручилац има право на једнострани раскид уговора што је дужан саопштити Испоручиоцу у писаној форми.

**ПРИМОПРЕДАЈА ДОБРА**

**Члан 5.**

Примопредају врши заједничка комисија састављена од представника уговорних страна која записнички констатује испоруку уговореног добра, предају оригиналног упутства за рад које може бити на српском или енглеском језику, предају гарантних листова, извршену обуку корисника код Наручиоца за руковање предметним добром, као и доставу друге прописане или потребне документације као доказ да је испоручено добро и пратећа опрема уговореног квалитета и саобразна према захтевима из техничке спецификације дате у документацији о набавци.

Примопредаја не може отпочети пре него што Испоручилац изврши обуку корисника код Наручиоца за руковање предметним добром.

Сматраће се да је Испоручилац предао уговорено добро и извршио обуку корисника, као и документацију из става 1. овог члана, даном потписивања записника о примопредаји од стране овлашћених лица Наручиоца без примедби.

**РОК И НАЧИН ИСПОРУКЕ ДОБАРА**

**Члан 6.**

Испоручилац се обавезује да добро из чл. 1. овог уговора испоручи и изврши инсталацију, монтажу, пуштање опреме у рад и обуку корисника у року од \_\_\_\_\_\_\_\_\_ дана (*навести рок из понуде, максимум 60 дана*) од дана закључења Уговора о јавној набавци.

Испорука и пријем добра, инсталација, монтажа, пуштање опреме у рад из члана 1. овог уговора и обука корисника извршиће се на адреси Наручиоца -Улица Волгина 15, Београд.

**РЕКЛАМАЦИЈА**

**Члан 7.**

Наручилац и Испоручилац ће приликом примопредаје добра из чл. 1. овог уговора, заједнички констатовати евентуалне недостатке у погледу квалитета испорученог добра и о томе ће одмах сачинити записник. Наручилац задржава право да рекламира Испоручиоцу и недостатке у погледу квалитета који се нису могли непосредно уочити приликом примопредаје предмета набавке.

Испоручилац се обавезује да најкасније у року од 7 (седам) дана по пријему рекламације, отклони недостатке, а ако то не учини, Наручилац може да раскине уговор и тражи накнаду штете.

**ГАРАНТНИ ПЕРИОД**

**Члан 8.**

Гарантни рок за испоручено добро из чл. 1. овог уговора износи \_\_\_\_\_\_\_\_\_\_\_\_ месеци (*навести рок из понуде, минимум 24 месеца*) од дана испоруке, монтаже, инсталације, обуке корисника код Наручиоца, односно пуштања опреме у рад.

Испоручилац се обавезује да Наручиоцу достави све гарантне листове за испоручену опрему са уписаним датумом од кога почиње да тече гарантни рок.

**ФИНАНСИЈСКО ОБЕЗБЕЂЕЊЕ**

**Члан 9.**

Испоручилац је дужан да на дан закључења уговора преда Наручиоцу једну бланко сопствену меницу, потписану и оверену у складу са картоном депонованих потписа, регистрованих код НБС и менично овлашћење **за испуњење уговорних обавеза**, у корист Наручиоца, у износу од 10% од укупне вредности уговора без ПДВ-а, која мора да буде са клаузулом, „без протеста“, роком доспећа „по виђењу“ и роком важења 30 (тридесет) дана дужим од уговореног рока за испоруку добара. Уз меницу мора бити достављена копија захтева за регистрацију менице, оверена од стране пословне банке понуђача, и копија картона депонованих потписа који је издат од стране пословне банке коју понуђач наводи у меничном овлашћењу – писму.

Испоручилац је дужан да на дан закључења уговора преда Наручиоцу једну **меницу за повраћај авансног плаћања** и то бланко сопствену меницу која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 100% вредности закљученог уговора са ПДВ-ом за повраћај авансног плаћања. Уз меницу мора бити достављена копија захтева за регистрацију менице, оверена од стране пословне банке понуђача, и копија картона депонованих потписа који је издат од стране пословне банке коју понуђач наводи у меничном овлашћењу – писму.

Вредност исказана у меничном овлашћењу за повраћај авансног плаћања мора бити на износ од \_\_\_\_\_\_\_\_\_\_ динара (словима: \_\_\_\_\_\_\_\_\_\_) са роком важења најкраће до испуњења свих обавеза у складу са уговором о јавним набавкама, које су предмет јавне набавке.

Бланко соло меница мора пре предаје бити регистрована код Народне банке Србије, у складу са Одлуком о ближим условима, садржини и начину вођења регистра меница и овлашћења („Службени гласник РС“, бр. 56/2011 и 80/2015).

Меница може бити наплаћена у случају да Извршилац не буде извршавао своје уговорне обавезе у роковима и на начин предвиђен овим уговором.

Наручилац ће активирати средства финансијског обезбеђења у случају неиспуњења уговорних обавеза, кашњења у уговореном року за испоруку уговореног добра више од 25 дана, нерешавања примљене писане рекламације, неотклањања недостатака у гарантном року или једностраног раскида уговора.

Наручилац се обавезује да 3 (три) дана пре достављања менице на наплату о томе обавести Испоручиоца.

Наручилац се обавезује да Испоручиоцу врати средства финансијског обезбеђења, на његов захтев по истеку рокова из става 1. и 2. овог члана.

**УГОВОРНА КАЗНА**

**Члан 10.**

Уколико Испоручилац неоправдано падне у доцњу и не испоручи предметну опрему у уговореном року, а под условом да до тога није дошло кривицом Наручиоца, нити услед дејства више силе, Испоручилац је дужан да за сваки дан закашњења плати износ од 0,5% од укупно уговорене цене са ПДВ-ом за сваки дан закашњења, а највише до 10% уговорене вредности опреме са ПДВ-ом.

Право Наручиоца на наплату уговорне казне не утиче на право Наручиоца да захтева накнаду материјалне штете и изгубљене добити.

**ИЗМЕНЕ И ДОПУНЕ УГОВОРА**

**Члан 11.**

Измене и допуне овог уговора су могуће ради набавке додатних добара само у случају када би промена Испоручиоца била немогућа због економских или техничких разлога односно компатибилности са опремом из чл. 1. овог уговора и уколико би таква промена истовремено проузроковала значајне потешкоће или знатно повећање трошкова за Наручиоца.

Измене овог уговора су могуће уколико је потреба за изменом настала због околности које Наручилац није могао да предвиди и уколико се таквом изменом не мења природа уговора.

У случају из става 1. и 2. овог члана, повећање вредности уговора не може да буде веће од 50% вредности без ПДВ из чл. 2. овог уговора.

Измене овог уговора су могуће ради повећања обима набавке под условом да вредност измене буде мања од 10% вредности без ПДВ из чл. 2. овог уговора .

Измене и допуне овог уговора важе само уз сагласност свих уговорних страна, ако се дају у писаној форми као анекс уговора, који мора бити потписан од стране овлашћених лица свих уговорних страна.

**ПРЕЛАЗНЕ И ЗАВРШНЕ ОДРЕДБЕ**

**Члан 12.**

За све што није регулисано овим уговором примењиваће се одредбе Закона о облигационим односима као и други важећи прописи који регулишу ову материју.

**Члан 13.**

Уговорне стране су сагласне да сва спорна питања у вези овог уговора решавају споразумно, с тим да за решавање евентуалних спорова који не буду решени мирним путем, уговарају надлежност Привреднoг суда у Београду.

**Члан 14.**

Потраживања из овог уговора не могу се уступати другим правним или физичким лицима, односно не могу на било који начин бити коришћена као средство обезбеђења према трећим лицима.

**Члан 15.**

Овај уговор ступа на снагу даном потписивања обе уговорне стране и важи до коначног испуњења свих уговорених обавеза.

Уговорне странесу сагласне да свака уговорна страна може да откаже овај уговор и пре истека рока на који је уговор закључен, под условом да за то постоје оправдани разлози.

Разлоге за отказ уговора дужна је да понуди и образложи уговорна страна која отказује уговор.

Уговор се отказује писаним захтевом са образложењем разлога за отказ.

Писани захтев за отказ уговора доставља се уговорној страни препорученом пошиљком уз повратницу.

Отказни рок је 15 (петнаест) дана од дана пријема писаног отказа код уговорне стране којој се уговор отказује.

За случај отказа уговора, уговорне стране су дужне да сва права и обавезе по основу уговора уреде и испуне до истека отказног рока.

**Члан 16.**

Овај уговор је сачињен у 4 (четири) истоветна примерка од којих свака страна задржава по 2 (два) примерка.

ЗА ИСПОРУЧИОЦА ЗА НАРУЧИОЦА

\_\_\_\_\_\_\_\_\_\_\_\_\_\_\_\_\_ Др Драгица Станковић, директор

***НАПОМЕНА****: Модел уговора представља садржину уговора који ће бити закључен са изабраним понуђачем.*