**ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБРА, НАЧИН СПРОВОЂЕЊА КОНТРОЛЕ И ОБЕЗБЕЂЕЊЕ ГАРАНЦИЈЕ КВАЛИТЕТА, РОК ИСПОРУКЕ, МЕСТО ИСПОРУКЕ**

1. **Врсте добара, количина, квалитет и друге спецификације**

***Анализатор импедансе –* уређај за мерење импедансе у одређеном опсегу фреквенци**

|  |  |  |
| --- | --- | --- |
| **Опис предмета набавке** | **ј/м** | **Процењена количина** |
| Карактеристике уређаја:   * Параметри мерења: Z, Rs, X, θ, Y, Rp, Cs, Cp * Опсег фреквенци: 1 MHz – 1 GHz * Дужина кабла за повезивање са рачунаром: ≥ 2 m * Опсег мерења отпорности: 0.2 Ω – 4 kΩ * Опсег мерења индуктивности: 0.05 nH – 0.5 mH * Опсег мерења капацитивности: 0.05 pF – 1 µF * Тачност (грешка мерења): максимум Z: ±0.8%, θ: ±0.5° * Брзина мерења: ≤0.5 ms * Додатне функције: анализа еквивалентног кола, провера контаката, функција меморије * Напајање: 100 до 240 V AC, 50/60 Hz * Дисплеј: најмање 7 инча са колор екраном на додир * Прикључци: USB, LAN, RS-232C   Додатна опрема:   * Сталак за испитивање * Две контактне сонде за мерење на собним температурама, за мале (<10 mm2) и велике узорке (≥10 mm2)   Карактеристике софтвера за управљање инструментом и анализу података:   * Корисник мора имати могућност мерења узорка мануелно дефинисаним параметрима или дефинисањем Стандардне оперативне процедуре (SOP). * Мора да постоји опција експортовања измерених података, односно резултата у Word или Excel уз помоћ шаблона или copy-paste опције. * Софтвер мора да обезбеди складиштење и приступ свим измереним подацима и израчунатим параметрима. * У софтверу мора да постоји могућност промене параметара узорка, изабраних тачака и алгоритама коришћених за накнадну калкулацију. | ком | 1 |

**1.1.** **Предмет набавке** је куповина лабораторијске опреме **– Анализатор импедансе – уређај за мерење импедансе у одређеном опсегу фреквенци** за потребе Института за мултидисциплинарна истраживања.

У предметну набавку је укључена набавка, транспорт, испорука, инсталација, монтажа, пуштање опреме у рад и обука корисника од стране наручиоца.

Понуђач ће техничке карактеристике доказивати **обавезним** достављањем **каталога, проспекта или произвођачке техничке спецификације (техничког листа)** који мора да садржи податке којима се доказује да техничке карактеристике понуђеног добра у свему одговарају техничким карактеристикама добру које је предмет набавке и из којих наручилац може јасно и недвосмислено да утврди квалитет и све друге техничке карактеристике понуђеног добра, као и усаглашеност понуђеног добра са захтеваним техничким карактеристикама.

Понуђач је дужан да у наведеној техничкој документацији јасно означи постојање тражених техничких карактеристика (нпр. подвлачењем фломастером, хемијском оловком и сл.).

Уместо каталога, у предвиђеној колони у оквиру табеле **Обрасца структуре понуђене цене**, Понуђач може уписати линк ка спецификацији понуђеног добра, на основу којих Наручилац може јасно и недвосмислено да утврди квалитет и све друге техничке карактеристике понуђеног добра, као и усаглашеност понуђеног добра са захтеваним техничким карактеристикама.

Понуђач опреме мора да буде овлашћен односно ауторизован од стране произвођача опреме за продају и сервисирање опреме за територију Републике Србије. **Као потврду потребно је доставити ауторизацију.**

У последње 3 године на територији Републике Србије понуђач мора да има продатих минимум 5 уређаја (LCZ, LCR или уређаја за мерење импедансе на различитим фреквенцама) у минималном износу од **3** **милиона динара ( у збиру).**

**1.2. Начин и рок испоруке**:Рок за испоруку, инсталацију, монтажу, пуштање опреме у рад и обуку корисника је **максимум 60 дана** од дана закључења Уговора о јавној набавци.

Уколико понуђач наведе дужи рок за испоруку, инсталацију, монтажу, пуштање опреме у рад и обуку корисника, његова понуда ће бити одбијена као неприхватљива.

Oпрeмa кoja je прeдмeт oвe jaвнe нaбaвкe мoрa бити нoвa, фaбрички зaпaкoвaнa, нa висoкoм нивoу квaлитeта, сa oдгoвaрajућoм дoкумeнтaциjoм у прилoгу, укључуjући упутствo зa упoтрeбу и oдржaвaњe (на енглеском или српском језику) и гaрaнтни лист.

Место испоруке добара, инсталације, монтаже, пуштања опреме у рад и обуке корисника: Понуђач је дужан да испоруку добара изврши у уговореном року, на адресу наручиоца у Београду, улица Волгина 15, радним даном (осим суботе и недеље) у времену од 8 до 15 часова.

**Понуђач је дужан да обезбеди обуку, коју би извео обучени продајни инжењер.**

**1.3. Гарантни рок** за понуђено добро је **минимум** **24 месеца**, од дана испоруке и инсталације, односно пуштања опреме у рад.

Уколико понуђач понуди краћи гарантни рок, понуда ће се сматрати неприхватљивом.

**1.4. Рекламација:** у случају установљених недостатака у квалитету и квантитету испоручених добара приликом њиховог пријема, или недостатака који се нису могли установити приликом преузимања тј. пријема добара, наручилац ће одмах након уочених недостатака позвати понуђача да заједнички сачине записник и констатују уочене недостатке. Понуђач је дужан да у року од **7 дана** преузме уређај и приступи решавању рекламације.

**1.4. Критеријум одабира понуђача:** За понуђаче који задовоље тражене техничке карактеристике уређаја и горе поменуте услове, понуђена цена је главни критеријум одабира.